Diari Oficial de la Generalitat Valenciana


Sumari del DOGV 5743, del 16-04-2008 (2008/4319)

RESOLUCIÓ de 6 de març de 2008, del director general d'Ordenació i Centres Docents de la Conselleria d'Educació, per la qual es resol la convocatòria extraordinària d'autorització de centres i programes de compensació educativa a centres públics i privats concertats finançats amb fons públics que impartixen ensenyances d'educació infantil (2n cicle), educació primària i educació secundària obligatòria per al curs 2007-2008.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5743

Data del DOGV
:   16-04-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/4319


Data del document
:   06-03-2008

Organisme emissor
:   Conselleria d'Educació

Tipus de document
:   Resolució

Descriptors 

:   * ensenyament públic
    * centre d'ensenyament
    * adaptació escolar
    * ensenyament privat
    * educació especial
    * planificació educativa

RESOLUCIÓ de 6 de març de 2008, del director general d'Ordenació i Centres Docents de la Conselleria d'Educació, per la qual es resol la convocatòria extraordinària d'autorització de centres i programes de compensació educativa a centres públics i privats concertats finançats amb fons públics que impartixen ensenyances d'educació infantil (2n cicle), educació primària i educació secundària obligatòria per al curs 2007-2008. [2008/4319]  
Amb la finalitat d'atendre les necessitats de l'alumnat que requerix compensació educativa, en el marc del que s'ha disposat per l'Orde de 4 de juliol de 2001 (DOGV de 17.07.2001) i per la Resolució de 14 de febrer de 2002 (DOGV de 27.02.2002).   
Atés que en els centres que es relacionen en l'annex I de la present resolució s'han produït variacions substancials de l'alumnat des de l'inici del curs escolar 2007-2008.  
Revisada la proposta d'autorització extraordinària realitzada per les Direccions Territorials d'Educació d'Alacant, Castelló i València.  
Fent ús de les atribucions que em conferix la disposició addicional primera de l'Orde de 4 de juliol de 2001, resolc:  
Primer  
Autoritzar amb caràcter extraordinari per al present curs escolar 2007-2008, els programes dels centres que es relacionen en l'annex I de la present resolució.  
Segon  
Concedir als mencionats centres els recursos materials que figuren en l'annex I. Estos recursos se sufragaran, per als centres públics, a càrrec del capítol II, programa 421.30 del pressupost de la Generalitat Valenciana per a l'exercici 2008.  
Els recursos materials per als centres privats concertats correran a càrrec de la línia de subvenció T0072000 de la secció, servici i programa 13.85.71.929.24; dita ajuda quedarà condicionada a l'existència de crèdit adequat i suficient per atendre-la en la Llei de Pressupostos de la Generalitat de 2008. Per a la justificació dels gastos dels centres caldrà presentar els annexos que es contemplen en la Resolució del 6 d'agost de 2007.  
El termini de què disposaran els beneficiaris del règim privat concertat per a justificar a la Direcció General d'Ordenació i Centres Docents finalitzarà el 30 d'abril de 2008. En el cas de no presentar la documentació en el termini establit, els beneficiaris perdran el dret a la subvenció.  
Tercer  
Proposar a la Direcció General de Personal la concessió dels recursos humans indicats en l'annex corresponent a fi de fer possible el desenrotllament dels programes autoritzats, significant que estos recursos són addicionals a aquells de què ja disposa cada centre segons la Resolució de 6 d'agost de 2007, del director general d'Ordenació i Centres Docents de la conselleria d'Educació, per la que es resol la convocatòria ordinària d'autorització de centres i programes de compensació educativa a centres públics i privats concertats finançats amb fons públics que impartixen ensenyances d'educació infantil (2n Cicle), educació primària i educació secundària obligatòria per al curs 2007-2008 (DOCV de 14.08.2007).  
De conformitat amb el que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que esgota la via administrativa, podrà ser recorregut potestativament, en reposició o bé cabrà plantejar directament recurs contenciós administratiu en els terminis assenyalats i davant de l'òrgan que s'indica a continuació:   
ANNEX I-A / ANEXO I-A  
CENTRES PÚBLICS AMB PROGRAMES AUTORITZATS QUE N'HAN MODIFICAT LES CIRCUMSTÀNCIES  
CENTROS PÚBLICOS CON PROGRAMAS AUTORIZADOS QUE HAN MODIFICADO SUS CIRCUNSTANCIAS  
  
ANNEX I-B / ANEXO I-B  
CENTRES PRIVATS AMB PROGRAMES AUTORITZATS QUE N'HAN MODIFICAT LES CIRCUMSTÀNCIES  
CENTROS PRIVADOS CON PROGRAMAS AUTORIZADOS QUE HAN MODIFICADO SUS CIRCUNSTANCIAS  
  
a) El recurs de reposició haurà d'interposar-se davant del conseller d'Educació, en el termini d'un mes a comptar de la data següent al de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.  
València, 6 de març de 2008.- El director general d'Ordenació i Centres Docents: Francisco Baila Herrera